[{"text_idx": "#000000", "text": "Kohtumiseni ajakirjanik ja jooksufa\u0308nn Andrus Nilk!"}, {"text_idx": "#000001", "text": "U\u0308ks viimaseid lauseid, mida sain Andrusele tema eluajal o\u0308elda, oli, et ta on minu lemmikajakirjanik. Meie la\u0308bika\u0308imine algas minu sportlaskarja\u0308a\u0308ri algusest, ligi kaksku\u0308mmend aastat tagasi. Meie u\u0308hine Ameerika so\u0303ber Nick u\u0308tles, et ta oli u\u0308ks lahedamaid eestlasi, keda ta tundis."}, {"text_idx": "#000006", "text": "Kui ta kirjutas lugu sportlasest, siis ku\u0308sis ta informatsiooni ka sportlase abipersonali ka\u0308est, vahel keskenduski ta pigem abipersonali mo\u0303tetele kui sportlase mo\u0303tetele. Andrus teadis, et igasugused infokillud teevad loo huvitavamaks ning sisukamaks ja nende kildude nimel oli ta valmis vaeva na\u0308gema."}, {"text_idx": "#000007", "text": "Andrus tegeles ka ise spordiga, see andis vo\u0303imaluse nii mo\u0303nelgi korral tippsportlastega trenni teha. See pilt on tehtud Tallinnas Pirita metsas. Koos Mukungaga tehakse kereharjutusi."}, {"text_idx": "#000008", "text": "Pilt on tehtud 2019. aasta juunis Audentese staadionil. Andrus tegi soojendusjooksu koos intervjueeritavatega."}, {"text_idx": "#000009", "text": "Mul vedas, et Andrus oli suur jooksufa\u0308nn: see andis mulle kui tippjooksjale va\u0308ikese eelise. Nimelt mind ja\u0308lgis u\u0308ks tegelane, kes tundis oma ala la\u0308bi ja lo\u0303hki, tema silmapaar oli na\u0308inud seda, mida nu\u0308u\u0308d saan vaid raamatust lugeda. Andrusega ei lahkunud ainult inimene, vaid ka tohutu infohulk, mida kellelgi teisel ei ole."}, {"text_idx": "#000010", "text": "Tokyo olu\u0308mpiama\u0308ngudele reisides tuli Andrus spetsiaalselt Tallinna lennujaama selleks, et mulle ja minu treenerile head reisi soovida. Ta oli to\u0303eline jooksufa\u0308nn! Just selliste pa\u0308rast tasub spordiga tegeleda."}, {"text_idx": "#000011", "text": "Alles hiljaaegu pani Andrus ennast proovile, tulles Keenia treeninglaagrisse. Olime tema tulemisest ra\u0308a\u0308kinud juba ku\u0308mme aastat. Reis kujunes sedavo\u0303rd seikluslikuks ja huvitavaks, et ta kirjutas sellest suisa mitu artiklit. Mul oli hea meel teda vo\u0303o\u0303rustada ning kogu reisi va\u0308ltel va\u0308lja aidata. See on u\u0308ks selliseid ilusaid ma\u0308lestusi, mida seoses Andrusega endaga kaasa vo\u0303tan."}, {"text_idx": "#000013", "text": "Mulle meenub, kuidas ta u\u0308ritas jalgrattal jooksjatega sammu pidada, to\u0303usudel oli tema a\u0308hkimist kaugele taha kuulda, aga laskumistel jo\u0303udis ja\u0308rgi. Olime ju 2500 m ko\u0303rgusel merepinnast. Mo\u0303tlesin endamisi, et igavene kange vana, raske, aga alla ei anna."}]